Denne artikkelen trenger å **wikifiseres**. Du kan bidra ved å legge til eller forbedre relevante lenker eller artikkelens oppsett. 

| Klikk [vis] til høyre for flere detaljer. |
| --- |
| * Erstatt HTML-markup med wikimarkup der det er passende.
* Legg til wikilenker. Der det er passende lager du lenker til andre artikler ved å sette "[[" og "]]" rundt relevante ord (se WP:LENKE for mer informasjon. Ikke lenk til ord som de fleste er kjent med, slik som vanlige yrker, velkjente geografiske betegnelser og hverdagsting.
* Formater innledningen. Opprett eller forbedre det innledende avsnittet.
* Fjern eller redigér stoff som ikke er skrevet i leksikalsk stil, men for eksempel kåserende eller humoristisk
* Legg inn avsnittsoverskrifter som beskrevet på Wikipedia:Oppsettsveiledning.
* Legg til en infoboks hvis det er passende i artiklene.
* Påse at referanser inneholder nok informasjon, slik som titler, datoer, utgivere osv.
* Fjern dette merket.
 |

**Rødt Kor** eller **Raudt Kor** er navnet på flere norske kor som ble opprettet av kunstnere og kulturarbeidere på venstresiden som var aktive i Kulturfronten på 1970-tallet.

Oppstart på 1970-tallet
-----------------------

I Trondheim oppsto koret "Kulturfront-koret" i 1972 etter vedtak av Kulturfronten i byen. Koret endret navnet til "Trondheim Raudt Kor" to år senere. Kulturfronten tok initiativet til et rødt kor i flere byer og i tillegg til det røde koret i Trondheim, oppstod "Oslo Raudt Kor", "Bergen Raudt Kor", "Kristiansund Raudt Kor" og "Tromsø Raudt Kor". Korene formidlet sangtradisjonen til landets tradisjonelle arbeiderkor. I tillegg kom internasjonal solidaritet inn som et betydningsfullt element, sanger man hentet fra frigjøringsbevegelser i Sør-Afrika, Latin-Amerika, Palestina, Irland, Hellas. Korene utviklet samarbeid med svenske sangere, musikere og teater når det gjaldt repertoar og oversettelser.

Landsforbundet av Raude Kor og Korps
------------------------------------

Landsforbundet av Raude Kor og Korps ble stiftet i 1977. Det ble laget forbundsavis for kulturpolitiske diskusjoner og musikalsk skolering. Korene opptrådte 1. mai på møter og torv, de ble faste innslag på solidaritetsmøter, og etter hvert produserte man egne konserter samt arrangerte landsomfattende stevner. 

Landsforbundet ble i 1979 bedt om å produsere en offisiell turné til Kina med arbeidersanger, tradisjonell korpsmusikk, folkedans og visesang. Resultatet ble en treukers turné i 1979 med et ensemble på 57 sangere, musikere og folkedansere.

Landsforbundet av Raude Kor og Korps ble oppløst i1981.

Navneendringer
--------------

Under avviklingen av Landsforbundet av Raude Kor og Korps ble de røde korene oppfordret til å ta et navn som sa noe om identiteten og tilhørigheten til det enkelte koret. Raudt Kor i en rekke byer byttet da navn, herunder til "Oslo Ø", "Sangkoret Lyderhorn" i Bergen, "Koret Fosnafolk" i Kristiansund og "Blandakoret Nordaførr" i Tromsø. Trondheim Raudt Kor beholdt navnet til 1986, da det endret navn til "Trondhjem Sangbruk". 

Per 2023 er korene Oslo Ø, Sangkoret Lyderhorn, Koret Fosnafolk og Blandakoret Nordaførr i Tromsø fortsatt aktive, mens Trondhjem Sangbruk ble lagt ned rundt år 2000.

Referanser
----------

1. ↑  Klassekampen 26.06.1979 og 03.06.1979 og Kulturdepartementets arkiv fra 1979

Eksterne kilder
---------------

* korenes egne årsmeldinger og hjemmesider/fb-sider
* Reisebrev og bilder i Klassekampens arkiv fra 26. juni og 3. juli 1979
* Kulturdepartementets arkiv fra 1979